**CA UN COCOŞ CU GÂTUL TĂIAT**

*Rolea Nicolae*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ca un cocoş cu gâtul tăiat

Motto:

,,În braţe la altul tu zâmbeşti ferice

Am inima lovită de potop de bice;”

\*\*\*\*\*\*\*\*\*\*\*\*\*\*\*\*\*\*\*\*\*

Ca un cocoş cu gâtul tăiat

Spre boltă mă ridic, cad şi mă zbat

Sângele-mi ţâşneşte şuvoi,

Zarea-i plină de sânge apoi.

Din aripi lovesc pământul, îl bat,

Şi iarăşi mă înalţ şi iarăşi mai cad,

Mi-e capul deoparte cu ciocul deschis,

Nu vreau să mor la rădăcină de vis!

O stea şi-apropie urechea de inima mea

(se zbate aripa, să zboare încă mai vrea...)

Prin ciocul deschis, încovoiat, şoptesc:

Trage-ţi rochia, nu vreau s-o murdăresc!

Cu sânge iubesc, e roşie zarea,

Vuieşte talazul, e roşie marea,

Iar eu, din ce în ce mai slab şoptesc:

Trage-ţi rochia, nu vreau s-o murdăresc!

Crinul şi-apleacă spre mine pistilul

E încă roşu, dar... rupt trandafirul!

21.11.2010